《偕朱光山诸友登焦山寺》
明代·梁孜

几年京口三山梦，乘兴招携得暂游。云起半江浮远岫，月明千里落寒流。

僧扳绝顶看秋色，雁度轻阴下润州。一自焦公栖息后，何人洞里狎飞鸥。

作者简介：明广东顺德人，字思伯，号罗浮山人，人称浮山。梁储孙。弱冠中秀才，厌举业，弃去。与梁有誉、黎民表等为诗、古文。尤好书画，画追宋元大家笔意。以荫补中书舍人，客部主事。为人雅正恭谨，海内名士多与之交游。